ธนชาต ยันปิดสาขาดอนเมืองชั่วคราว ฆ่าเชื้อโรค หลังพ่อพนักงานป่วย โควิด-19
ธนาคารธนชาต แจงข่าว ปิดสาขาดอนเมืองชั่วคราว เพื่อทำการฆ่าเชื้อโรค หลังพบพ่อของพนักงาน เพิ่งกลับจากญี่ปุ่น ติดเชื้อ โควิด-19 พร้อมสั่งให้พนักงานคนดังกล่าวหยุดงาน เฝ้าระวังโรค 14 วันจากกรณี โลกโซเชียลมีการแชร์ข้อความว่า ธนาคารธนชาต สาขาดอนเมือง เป็นเวลา 3 วัน เนื่องจากพบว่าบิดาของพนักงานท่านหนึ่งในสาขา ติดเชื้อไวรัสโคโรนา หรือโควิด-19 หลังจากกลับจากญี่ปุ่นเมื่อวันที่ 20 ก.พ.ที่ผ่านมา ต่อมา ธนาคารทีเอ็มบีและธนาคารธนชาต ได้ชี้แจงถึงสถานการณ์ที่เกิดขึ้น โดยระบุว่า จาก ขณะนี้ ธนาคารทีเอ็มบีและธนาคารธนชาตมิได้นิ่งนอนใจ และให้ความสำคัญกับสุขภาพอนามัยและความปลอดภัยของลูกค้า ผู้มาติดต่อ และพนักงานทุกคน ธนาคารได้มีมาตรการและการดำเนินการเพื่อป้องกันและควบคุมการแพร่กระจายของเชื้อไวรัสฯ ตามที่กรมควบคุมโรคและกระทรวงสาธารณสุขแนะนำไว้อย่างเคร่งครัดอย่างไรก็ตาม สืบเนื่องจากการเผยแพร่ข่าวสารในโลกออนไลน์ว่า ธนาคารธนชาตสั่งปิดสาขาดอนเมือง หลังจากมีสมาชิกในครอบครัวของพนักงานติดเชื้อไวรัสฯ ธนาคารขอแจ้งว่า เพื่อเป็นไปตามมาตรการที่วางไว้ ธนาคารจึงได้มีการปิดสาขาที่พนักงานปฏิบัติงานทันทีหลังจากได้รับทราบข้อมูล และทำความสะอาดและฆ่าเชื้อโรคเป็นกรณีพิเศษ (Big Cleaning) และให้พนักงานดังกล่าวไปตรวจสุขภาพกับทางโรงพยาบาลและได้รับการยืนยันแล้วว่าไม่ติดเชื้อไวรัสฯอย่างไรก็ตาม ธนาคารยังคงให้พนักงานดังกล่าวหยุดปฏิบัติงาน และแยกตัวเองเพื่อเฝ้าระวังเป็นเวลา 14 วันธนาคารต้องขอขอบคุณพนักงานดังกล่าวที่ได้ปฏิบัติตามมาตรการของธนาคารอย่างเคร่งครัด โดยรายงานเรื่องนี้ให้ทางธนาคารรับทราบอย่างรวดเร็ว ทำให้ธนาคารสามารถดำเนินมาตรการป้องกันได้อย่างทันท่วงทีธนาคารขอยืนยันว่า ธนาคารได้ดำเนินมาตรการในด้านสุขอนามัยอย่างเคร่งครัด โดยมีการทำความสะอาดและฆ่าเชื้อโรคเป็นประจำอย่างต่อเนื่องในบริเวณจุดสัมผัสที่เสี่ยงต่อการแพร่กระจายอย่างเข้มงวดในทุกสาขาและสำนักงานใหญ่ รวมถึงออกมาตรการสำหรับพนักงานให้งดเดินทางไปยังประเทศที่มีความเสี่ยงกับการติดเชื้อไวรัสฯ เพื่อเป็นไปตามมาตรการป้องกันและควบคุมการแพร่ระบาด และขอให้ลูกค้ามีความมั่นใจในมาตรการของธนาคารและใช้บริการในทุกช่องทางของทั้งทีเอ็มบีและธนชาตได้ตามปกติ.
ธนาคารธนชาต แจงข่าว ปิดสาขาดอนเมืองชั่วคราว เพื่อทำการฆ่าเชื้อโรค หลังพบพ่อของพนักงาน เพิ่งกลับจากญี่ปุ่น ติดเชื้อ โควิด-19 พร้อมสั่งให้พนักงานคนดังกล่าวหยุดงาน เฝ้าระวังโรค 14 วัน
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ธนาคารธนชาต,ดอนเมือง,กลับจากญี่ปุ่น,ข่าวทั่วไป